**POLITIČNA PARTICIPACIJA**

Politična participacija obsega tiste aktivnosti zasebnih državljanov, ki so usmerjene v vplivanje na izbor vladnega osebja (government) in/ali akcij, ki se jih loteva vlada. Ostajajo različne zvrsti politične aktivnosti oziroma politične participacije:

* odkrita/prikrita (stroški, zasebnost)
* avtonomija/podrejena (od kod stimulus)
* epizodična/kontinuirana (stroški, nagrajevanje)
* ekspresivne/instrumentalne
* verbalne/neverbalne
* socialne/nesocialne (interakcije z drugimi)

V Sloveniji obstajajo trije vidiki politične participacije:

1. OSNOVNI: - pogostost spremljanja politike v medijih
* pogostost udeleževanja volitev
1. INTERESNI: - stopnja zanimanja za politiko
* pogostost udeleževanja pogovorov o politiki
* sindikalna aktivnost
1. AKTIVNI: - sodelovanje pri političnih aktivnostih
* aktivna vpletenost v politiko
* aktivna stopnja angažiranja v političnih strankah in prostovoljnih organizacijah

**POLITIČNA KULTURA**

Politična kultura je razumljena kot regulator želja, interesov, hotenj in torej vseh subjektivnih zahtev, rekli bi, notranjih smiselnih zvez, akterjev družbenega delovanja. Je skratka le sestavina družbenega in političnega sistema. Tisti družbeni akterji, ki niso "ustrezno politično kultivirani" so že vnaprej onemogočeni politično artikulirati svoje interese in s tem politično-kulturno disfunkcionalni.

**INTERESNE SKUPINE**

Interesne skupine večajo prostor za politično udeležbo; omejujejo politično odtujitev; izražajo sicer zanemarjene interese; vzgajajo javnost glede političnih vprašanj; krepijo kvaliteto odločitev in integracijo družbe; kulturno sodelovanje…pod pogojem konsultativne politične kulture ter samoomejevanja kot podlaga njihove legitimnosti.

Interesne skupine služijo za mobilizacijo in prenos neartikuliranih zahtev v družbi v proces odločanja (filtriranje, prikrojevanje zahtev na obseg in obliko političnega procesa odločanja), ker so interesi, ki izhajajo iz javnega mnenja po sebi nagnjeni k temu, da ostanejo latentni. S tem skrbijo za izoliranje elite pred pretiravanjem in jo osvobajajo od vsakodnevnih pritiskov javnega mnenja.